Vementry

Vementry (norrønt: Vemunðarey, Vemunds øy)Anderson, Joseph, red. (1893): Orkneyinga Saga. Overs. Jón A. Hjaltalin & Gilbert Goudie. Edinburgh. James Thin and Mercat Press (1990 opptrykk). ISBN 0-901824-25-9 er en ubebodd øy tilhørende den skotske øygruppen Shetland, beliggende på nordvestsiden av øya Mainland og sør for Muckle Roe. Øyas areal er på 3,7 km². Det er ingen fergeforbindelse til øya, selv om gjeteren på fastlandsgården av og til tar den korte turen for å jobbe med bestanden på øya. Øya er ubebodd.National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two)  (PDF) (Report). SG/2013/126.

 Beskrivelse og historie 
Vementry er atskilt fra Mainland av et smalt sund (eller sound på engelsk),«sound (n.2)», Online Etymology Dictionary bestående av Uyea Sound i øst og Cribba Sound i vest. Cribba Sound er kjent for blåskjell produsert på blåskjellfarmene som ligger der. Fletcher, Rob (24. februar 2018): «A Sound decision», Fishfarming Expert

Øya har beviselig hatt menneskelig bosetning siden neolittisk tid. Det er en kjent og godt bevart hælformet kammergrav på omtrent 10 meter i diameter og strekker seg til rundt 1,5 meter i høyden, men var opprinnelig høyere. Den står framtredende på en ås med en imponerende fasade vendt sør-sørøst.«Vementry», RCAHMS

Fra moderne tid er det rustne levninger av to kanonstillinger på en klippe 49 meter over havet, utsrustet med to kanoner av typen QF Mk I fra første verdenskrig som overvåket den trange inngangen til den britiske marinens tidligere ankerplass Busta Voe ved Swarbacks Head. Disse kanonene ble fjernet fra HMS «Gibraltar», en krysser av Edgar-klasse. Kanonene er montert på et porttårn bestående av betongplattformer med en 0,45 meter høy brystning av betong og et kanonskjold for å gi beskyttelse mot fiendtlig beskytning. Det er to ammunisjonsskap innebygd i brystningen på hver våpenplattform, og hver plattform er knyttet til et eget hovedmagasin med en grøft. Kanonene ble forlatt in situ etter at første verdenskrig ble avsluttet og ble aldri brukt igjen.Reynolds, Reg (1. mai 2019): «Gibraltar Guns: Shetland Attractions», The Gibraltar Magazine

 Referanser 

 Eksterne lenker 

 Overview of Vementry, Gazetteer for Scotland

Kategori:Øyer på Shetland